bank (file)
బ్యాంకు మోసాల్లో ఖాతాదారుకు నష్టం తప్పదు
ముంబయి, జూలై 8: బ్యాంకుల్లో ఏదేని అవకతకవలు జరిగితే వాటికి తీసుకోవల్సిన చర్యలపై కొన్ని నిబంధనలను అమలుకుతెచ్చింది. ఎటిఎం, క్రెడిట్‌కార్డు, ఆన్‌లైన్‌ నగదు బదిలీవంటి నగదురహిత సేవలరక్షణకోసం భారతీయ రిజర్వుబ్యాంకు నియమనిబంధనలు రూపొందించింది. ఎలక్ట్రా నిక్‌ బ్యాంకింగ్‌ లావాదేవీలు పెరుగుతున్న స్థాయిలోనే ఫిర్యాదులు కూడా అందుతున్నాయి.
దీనివల్ల కస్టమర్లలో ఎక్కువ అలజడి అశాంతి పెరిగి పోతున్నది. బ్యాంకింగ్‌ నియంత్రణ సంస్థ ఆర్‌బిఐ కస్టమరు వెనువెంటనే బ్యాంకులకు ఇలాంటి లావాదేవీలపై ఫిర్యాదులుచేస్తే గరిష్టంగా 25వేల వరకూ బ్యాంకులకు బాధ్యత ఉంటుందని వెల్లడించింది. ఇటీవలికాలంలో తమ ఖాతాల్లో అనధికార లావాదేవీలు, డెబిట్‌ అవుతున్న ఫిర్యాదులు పుంఖానుపుంఖాలుగా రావడంతో ఆర్‌బిఐ కొన్ని నిబంధనలు జారీ చేసింది. బ్యాంకుపరంగాఎలాంటి నిర్లక్ష్యంజరిగినా అందుకు పూర్తిబాధ్యత బ్యాంకుదే అవుతుంది. థర్డ్‌పార్టీ మోసం చేసినపక్షంలో కానీ లేదా మొత్తం వ్యవస్థలో లోపం వల్ల కానీ అయితే కస్టమరు బ్యాంకును మూడురోజు ల్లోపు అప్రమత్తంచేయాలి. అలాగే అవతకతవకల లావాదేవీలను వెంటనే నివేదించాలని ఆర్‌బిఐ సూచించింది. ఇటీవలే బారతీయబ్యాంకింగ్‌ వ్యవస్థ లో మాల్‌వేర్‌ భారీగా చోటుచేసుకోవడంతో గణాంకాలు సైతం సైబర్‌ దాడులకు గురయ్యాయి. ఈమోసం ద్వారా కస్టమర్లకు జరిగిన నష్టాన్ని బ్యాంకులే భరించాలని ఆర్‌బిఐ ఆదేశాలుజారీచేసింది.
బ్యాంకులు కూడా వెనువెంటనే తమ పిన్‌నెంబర్లను మార్చుకోవాలనిసూచించాయి. కస్టమర్ల వైపు నుంచి సమాచారం చేరవేయడం, లేదా బ్యాంకులకు ఫిర్యాదులు చేయడంలో జాప్యం జరిగితే పరిహారం మొత్తం కూడా తగ్గుతుంది. నాలుగు నుంచి ఏడురోజులలోపు జరిపితే కస్ట మరు ఐదువేలరూపాయలు, పది వేల రూపాయలు చివరకు 25వేల రూపా యలవరకూ మాత్రమే నష్టం భరించా ల్సి ఉంటుంది. మరింతగా జాప్యం జరి గితే ఈ బాధ్యత బ్యాంకు బోర్డు ఆమో దించిన విధివిధానాలకు అనుగునంగా ఉంటుంది. కస్టమర్ల నిర్లక్ష్యంతో మోసం జరిగితే అందుకు ఆ ఖాతాదారుడే పూర్తి బాధ్యత తీసుకోవాల్సి ఉంటుంది. ఒక సారి బ్యాంకుకు సకాలంలో నివేదిస్తే ఇక ఆఖాతాదారు సమాచారంపై పూర్తి స్థాయిలోబ్యాంకు పరిశీలన చేస్తుంది. బ్యాంకులు అనధికార లావాదేవీలు జరిపినపక్షంలో కస్టమరు ఖాతాకు పది పనిదినాల్లోపు జమచేయాల్సి ఉంటుంది.
బ్యాంకు కూడా 90 రోజులలోపు కస్టమరు ఫిర్యాదును పరిష్కరించాలి లేదా పరిహారం అందచేయాల్సి ఉంటుంది. బ్యాంకు లు 24గంటలు ఈ సైబర్‌ అక్రమాలు, మోసపూరిత లావాదేవీలపై నిరంతర ప్రచారం చేయాలని, కస్టమర్లను చైతన్యపరిచాలని ఆర్‌బిఐ సూచించింది. ఎలక్ట్రానిక్‌ లావాదేవీలు, ఆన్‌లైన్‌ చెల్లింపులు వంటివి ఆటోమేటెడ్‌ టెల్లర్‌మెషిన్లద్వారా చేసినా పాయింట్‌ఆఫ్‌ సేల్‌ వ్యవస్థ ల్లోను, మొబైల్‌ బ్యాంకింగ్‌ వంటివాటితో చేసినా నిరంతరం అప్రమ త్తంగా వ్యవహరించాలని ఆర్‌బిఐ సూచించింది.అలాగే బ్యాంకులు కూడా ఈఫిర్యాదులకోసం ఒకలింక్‌ ఏర్పాటుచేయాలని సూచించింది.